उप्र में स्कूली बस और ट्रक में टक्कर, दो मरे  
उत्तर प्रदेश के मुजफ्फरनगर जिले में शुक्रवार को एक ट्रक और स्कूली बस के बीच टक्कर होने से दो छात्रों की मौत हो गई,जबकि 12 घायल हो गए।
उत्तर प्रदेश के मुजफ्फरनगर जिले में शुक्रवार को एक ट्रक और स्कूली बस के बीच टक्कर होने से दो छात्रों की मौत हो गई,जबकि 12 घायल हो गए।  पुलिस के मुताबिक हादसा जिले के झिझाना इलाके में उस समय हुआ जब तेज रफ्तार से आ रहे ट्रक ने अनियंत्रित होकर सामने से आ रही स्कूली बस को टक्कर मार दी। बस में सेंट लारेल्स स्कूल के करीब 20 छात्र सवार थे। थाना प्रभारी अनिरुद्ध गौतम ने संवाददाताओं को बताया कि हादसे में दो छात्रों की मौके पर ही मौत हो गई। घायल छात्रों को जिला अस्पताल में भर्ती कराया गया है,जहां दो की हालत गम्भीर बताई जा रही है। गौतम ने बताया कि हादसे के शिकार छात्रों की उम्र करीब 10 से 13साल के बीच है। पुलिस का कहना है कि घटना के बाद मौके से फरार ट्रक चालक की तलाश की जा रही है।